CELEX: 62011CA0546
Language: lv
Date: 2013-09-26 00:00:00
Title: Lieta C-546/11: Tiesas (otrā palāta) 2013. gada 26. septembra spriedums ( Højesteret (Dānija) lūgums sniegt prejudiciālu nolēmumu) — Dansk Jurist- og Økonomforbund (DJØF) , kas rīkojas Erik Toftgaard vārdā/Indenrigs- og Sundhedsministeriet (Vienlīdzīga attieksme nodarbinātības un profesijas jomā — Aizliegums diskriminēt vecuma dēļ — Direktīva 2000/78/EK — 6. panta 1. un 2. punkts — Atteikums izmaksāt pieejamības algu ierēdņiem, kuri ir sasnieguši 65 gadu vecumu un kuriem ir tiesības saņemt vecuma pensiju)

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/13
            
         Tiesas (otrā palāta) 2013. gada 26. septembra spriedums (Højesteret (Dānija) lūgums sniegt prejudiciālu nolēmumu) — Dansk Jurist- og Økonomforbund (DJØF), kas rīkojas Erik Toftgaard vārdā/Indenrigs- og Sundhedsministeriet
   
   (Lieta C-546/11) (1)
   
   (Vienlīdzīga attieksme nodarbinātības un profesijas jomā - Aizliegums diskriminēt vecuma dēļ - Direktīva 2000/78/EK - 6. panta 1. un 2. punkts - Atteikums izmaksāt pieejamības algu ierēdņiem, kuri ir sasnieguši 65 gadu vecumu un kuriem ir tiesības saņemt vecuma pensiju)
   2013/C 344/21
   Tiesvedības valoda — dāņu
   
      Iesniedzējtiesa
   
   
      Højesteret
   
   
      Lietas dalībnieki pamata procesā
   
   
      Prasītāja: Dansk Jurist- og Økonomforbund, kas rīkojas Erik Toftgaard vārdā
   
      Atbildētāja: Indenrigs- og Sundhedsministeriet
   
   
      Piedaloties: Centralorganisationernes Fællesudvalg (CFU), Kommunale Tjenestemænd og Overenskomstansatte (KTO), Personalestyrelsen, Kommunernes Landsforening (KL), Danske Regioner
   
   
      Priekšmets
   
   Lūgums sniegt prejudiciālu nolēmumu — Højesteret — Padomes 2000. gada 27. novembra Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (OV L 303, 16. lp.), 6. panta 1. un 2. punkta interpretācija — Piekļuves vecuma vai tiesību uz vecuma vai invaliditātes pabalstiem noteikšana atbilstoši profesionālajām sociālā nodrošinājuma sistēmām — Diskriminācija vecuma dēļ — Valsts leģislatīvie akti, kuros darba ņēmēja darba vietas likvidācijas gadījumā ir paredzēts izmaksāt pabalstu viņa algas apmērā trīs gadus vai līdz brīdim, kad viņš ir sasniedzis pensijas vecumu — Vecuma pensijas, nevis agrākās algas samaksa 65 gadus vecam darba ņēmējam, kura darba vieta ir likvidēta, neatkarīgi no viņa tiesībām turpināt veikt profesionālo darbību pēc 65 gadu vecuma sasniegšanas
   
      Rezolutīvā daļa:
   
   
               1)
            
            
               Padomes 2000. gada 27. novembra Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju, 6. panta 2. punkts ir jāinterpretē tādējādi, ka tas ir jāpiemēro tikai pensijas un invaliditātes pabalstiem, uz kuriem attiecas kāda profesionālā sociālā nodrošinājuma sistēma;
            
         
               2)
            
            
               Direktīvas 2000/78 2. pants un 6. panta 1. punkts ir jāinterpretē tādējādi, ka tiem pretrunā ir tāds valsts tiesiskais regulējums, saskaņā ar ko ierēdņi, kuri ir sasnieguši vecumu, kad viņi var saņemt vecuma pensiju, tikai šī iemesla dēļ nevar saņemt pieejamības pabalstu, kas paredzēts ierēdņiem, kuri ir tikuši atlaisti viņu amata vietas likvidēšanas dēļ.
            
         
      (1)  OV C 13, 14.1.2012.